Raimeda Bučinskytė

Raimeda Bučinskytė (g. 1974 m. rugpjūčio 10 d. Šiauliuose) – šaulė, paralimpietė. Dalyvauja kulkinio šaudymo varžybose (treneris Bronislavas Volbikas).Bučinskytė Raimeda saudymosajunga.lt

 Biografija 

Baigė Šiaulių universitetą. Jame baigė rusų filologijos bakalauro, paskui – dalykinio vertimo (teisinės ir ekonominės kalbos) magistro studijas. 

Būdama 15-os pateko į motociklo avariją. Sėdėjusi keleivės vietoje, per incidentą patyrė sunkią traumą, nuo tada nevaikšto, naudojasi neįgaliųjų vežimėliu. 

Dirbo Maltos ordine, kur dešimt metų buvo atsakinga už keletą jame vykdomų projektų: organizavo piligrimų keliones į Lurdą, „Maltacamp“ neįgaliųjų stovyklas įvairiose Europos valstybėse. Dirbo instruktore aktyvios reabilitacijos stovyklose, kur vedė aerobikos ir vežimėlio valdymo technikos pamokas.Kojų nevaldanti šaulė Raimeda Bučinskytė atvėrė širdį apie lemtingą įvykį ir kaip su tuo susitaiko lrytas.lt

2013 m. pradėjo treniruotis kulkinį šaudymą. Daugkartinė Lietuvos čempionė (2021, 2022, 2023, 2024 m.). 2014 m. pasaulio taurės etape Didžiojoje Britanijoje užėmė 4 vietą, 2015 m. pasaulio taurės etape Lenkijoje užėmė 5 vietą. 2018 m. „Grand Prix“ serijos varžybose Lenkijoje iškovojo sidabro medalį. laimėjo sidabrą 2022 m. „Grand Prix“ serijos varžybose Serbijoje.Raimeda Bučinskytė parateam.lt

2024 m. debiutavo Paryžiaus paralimpinėse žaidynėse. Dalyvavo kulkinio šaudymo iš 10 m pneumatiniu pistoletu rungtyje, tačiau buvo diskvalifikuota dėl ginklo neatitikimo nustatytiems kriterijams.Paralimpinėse žaidynėse debiutavusi Bučinskytė buvo diskvalifikuota lrt.lt

 Įvertinimas 

 2022, 2023 m. Lietuvos metų sportininkė paralimpinio sporto kategorijoje.

 Šaltiniai 

 Nuorodos 

 Raimeda Bučinskytė paralympic.org

Kategorija:Lietuvos paralimpiečiai
Kategorija:Lietuvos šauliai